
 ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ JAUNIMO KŪRYBOS IR SPORTO CENTRO BASEINO NUOMOS VIEŠO KONKURSO SĄLYGŲ TVIRTINIMO
2013 m. rugsėjo 26 d. Nr. T-320
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi bei 14 straipsnio 6 dalimi, rajono savivaldybės tarybos 2011 m. birželio 30 d. sprendimo Nr. T-99 „Dėl leidimo išnuomoti rajono savivaldybei nuosavybės teise priklausantį ilgalaikį ir trumpalaikį materialųjį turtą, esantį Šakiuose, V. Kudirkos g. 64“ 2 punktu ir rajono savivaldybės administracijos direktoriaus 2011 m. liepos 7 d. įsakymu Nr. AT-987 sudarytos komisijos 2013 m. liepos 31 d. posėdžio protokolo Nr. 3 nutarimu, n u s p r e n d ž i a:

1. Patvirtinti Šakių jaunimo kūrybos ir sporto centro baseino nuomos viešo konkurso sąlygas (pridedama).

2. Įgalioti rajono savivaldybės administracijos direktorių pasirašyti su konkurso laimėtoju Šakių jaunimo kūrybos ir sporto centro baseino nuomos sutartį. Sutartis teisės aktų nustatyta tvarka gali būti keičiama tik esant rajono savivaldybės tarybos pritarimui.

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

